Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi yhteisön toisen kansanterveysalan toimintaohjelman (2007–2013) hyväksymisestä Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2007/0485 lopull. - COD 2005/0042A */





[pic] | EUROOPAN YHTEISÖJEN KOMISSIO | Bryssel 30.8.2007 KOM(2007) 485 lopullinen 2005/0042A (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi yhteisön toisen kansanterveysalan toimintaohjelman (2007–2013) hyväksymisestä KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 2005/0042A (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi yhteisön toisen kansanterveysalan toimintaohjelman (2007–2013) hyväksymisestä Yhteispäätösmenettely Toinen käsittely 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa Euroopan parlamentin toisessa käsittelyssä ehdottamista tarkistuksista lausunnon. Komissio esittää seuraavassa lausuntonsa parlamentin ehdottamista tarkistuksista. 2. Taustaa Komission ehdotus KOM(2005) 115 lopullinen[1] toimitettiin EY:n perustamissopimuksen 251 artiklan nojalla yhteispäätösmenettelyn mukaisesti Euroopan parlamentille ja neuvostolle 15. huhtikuuta 2005. Alueiden komitea antoi lausuntonsa[2] 16. helmikuuta 2006. Euroopan talous- ja sosiaalikomitea antoi lausuntonsa[3] 14. helmikuuta 2006. Euroopan parlamentti antoi lausuntonsa ensimmäisessä käsittelyssä 16. maaliskuuta 2006. Muutettu ehdotus KOM(2006) 234 lopullinen[4] toimitettiin EY:n perustamissopimuksen 250 artiklan 2 kohdan mukaisesti Euroopan parlamentille ja neuvostolle 24. toukokuuta 2006. Euroopan parlamentin annettua lausuntonsa ja neuvoston päästyä 30. marraskuuta 2006 poliittiseen yhteisymmärrykseen EY:n perustamissopimuksen 251 artiklan 2 kohdan mukaisesti neuvosto vahvisti yhteisen kannan[5] 22. maaliskuuta 2007. Komission tiedonanto yhteisestä kannasta KOM(2007) 150 lopullinen annettiin 23. maaliskuuta 2007. Euroopan parlamentti antoi lausuntonsa toisessa käsittelyssä 10. heinäkuuta 2007. 3. Ehdotuksen tarkoitus Ohjelman tavoitteena on edistää kansalaisten terveyden ja turvallisuuden suojaamista toteuttamalla toimia terveyden alalla. Se antaa EU:lle mahdollisuuden täydentää ja tukea jäsenvaltioiden politiikkaa ja tuoda siihen lisäarvoa. Lisäksi ohjelmalla pyritään lisäämään yhteisvastuuta ja hyvinvointia EU:ssa suojelemalla ja edistämällä ihmisten terveyttä ja turvallisuutta sekä kohentamalla kansanterveyttä. Vuosien 2007–2013 ohjelmalla on kolme päätavoitetta: kansalaisten terveysturvan parantaminen, terveyden edistäminen ja terveystiedon ja -tietouden hankkiminen ja levittäminen. Näihin tavoitteisiin päästään yhdistämällä erilaisia toimia ja välineitä vuotuisissa työsuunnitelmissa asetettujen prioriteettien mukaisesti. 4. Komission lausunto Euroopan parlamentin ehdottamista tarkistuksista 4.1 Yleistä Euroopan parlamentti hyväksyi 10. heinäkuuta 2007 kompromissipaketin, josta oli sovittu neuvoston kanssa ja jonka tarkoituksena oli päästä direktiivistä sopimukseen toisessa käsittelyssä. Parlamentin huolenaiheisiin löydettiin vastauksia muuttamalla ohjelman tekstiä komission muutetun ehdotuksen hengessä. Komissio hyväksyy kaikki tarkistukset. Kompromissipaketin hyväksymistä nopeutti kolmenvälinen lausuma, jossa viitataan EU-ohjelmien rahoitukselliseen joustavuuteen toimielinten välisen sopimuksen (37 artikla) mukaisesti terveysohjelmien eduksi (katso liite). 4.2 Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla. LIITE YHTEISÖN TOISTA KANSANTERVEYSALAN TOIMINTAOHJELMAA (2007–2013) KOSKEVA KOLMENVÄLINEN LAUSUMA Euroopan parlamentti, neuvosto ja komissio - ovat samaa mieltä siitä, että yhteisön toiselle kansanterveysalan toimintaohjelmalle (2007-2013) on tarjottava sellaiset rahoituskeinot, joiden avulla se voidaan panna täysin täytäntöön; - muistuttavat talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen[6] 37 artiklasta, jossa määrätään, että budjettivallan käyttäjä ja komissio sitoutuvat olemaan poikkeamatta talousarviosta enempää kuin viisi prosenttia, jollei ilmene uusia objektiivisia ja pitkäkestoisia seikkoja, joille annetaan erityiset perusteet. Sellaisesta poikkeamisesta seurauksena oleva lisäys ei saa ylittää asianomaisen otsakkeen kulloistakin enimmäismäärää; - vakuuttavat, että ne ovat halukkaita arvioimaan luotettavasti terveysohjelman erityistarpeita ja -olosuhteita vuotuisessa talousarviomenettelyssä. [1] EUVL C 172, 12.7.2005. [2] EUVL C 192, 16.8.2006. [3] EUVL C 88, 11.4.2006. [4] EUVL C 303, 13.12.2006. [5] EUVL C 103E, 8.5.2007. [6] EUVL C 139, 14.6.2006.